താലൂക്ക് ആശുപത്രിയില് നവീകരിച്ച ഓഡിയോളജി ആന്ഡ് സ്പീച്ച് തെറാപ്പി റൂം പ്രവര്ത്തനം തുടങ്ങി മണ്ണാര്ക്കാട്: താലൂക്ക് ആശുപത്രിയില് നവീകരിച്ച ഓഡിയോളജി ആന്ഡ് സ്പീച്ച് തെറാപ്പി റൂം പ്രവര്ത്തനം തുടങ്ങി. പദ്ധതിയുടെ ഉദ്ഘാടനം എന്. ഷംസുദ്ദീന് എം.എല്.എ നിര്വഹിച്ചു. മെഡിക്കല് ബോര്ഡ് സര്ട്ടിഫിക്കറ്റിനുള്ള കേള്വി പരിശോധനകള്ക്ക് ഇനി ജില്ലാ ആശുപത്രിയില് പോകേണ്ടെന്നത് ഗുണകരമാകുമെന്ന് എം.എല്.എ അഭിപ്രായപ്പെട്ടു. ദേശീയ ബധിര നിവാരണ നിയന്ത്രണ പരിപാടി എന്പിപിസിഡി യുടെ ഭാഗമായാണ് താലൂക്ക് ആശുപത്രിയില് ഓഡിയോളജി വിഭാഗവും സൗണ്ട് പ്രൂഫ് റൂമും വന്നത്. ജില്ലാ ആശുപത്രിയ്ക്കു ശേഷം കേള്വി പരിശോധനക്കുള്ള സൗണ്ട് പ്രൂഫ് റൂം ലഭിക്കുന്നത് ജില്ലയില് മണ്ണാര്ക്കാട്, ആലത്തൂര് താലൂക്കാശുപത്രികളിലാണ്. നഗരസഭാ ചെയര്മാന് സി. മുഹമ്മദ് ബഷീര് അദ്ധ്യക്ഷനായി. വൈസ് ചെയര്പേഴ്സണ് പ്രസീത, ആശുപത്രി സൂപ്രണ്ട് ഡോ. എന്.എന്. പമീലി, ഡോ. സുമന് കാര്ത്തിക്, നഴ്സിംഗ് സൂപ്രണ്ട് രമദേവി, ശ്യാമള, ഓഡിയോളജിസ്റ്റ് ആന്ഡ് സ്പീച്ച് തെറാപ്പിസ്റ്റ് അഖില, എച്ച്.എം.സി അംഗങ്ങള് തുടങ്ങിയവര് പങ്കെടുത്തു.